laion/Wikipedia-Exotic huggingface dataset:
Laubakilbis

Laubakilbis (ladina scutum frontale, sün frontale) on paljudel soomuselistel pead katva naha soomus. Laubakilbised on liigiti erineva kuju ning laiuse ja kõrgusega, seetõttu kasutatakse neid ka soomuseliste teaduslikul süstematiseerimisel. Madudel paiknevad laubakilbised pealtvaates silmaüliste kilbiste vahel. Madudel võib laubakilbis olla kas paaritu, paariline või jaotunud kilbis. Laubakilbiste morfoloogiat ja kirjeldust kasutatakse maoliste klassifikatsioonil. Rhamphiophis oxyrhynchusel on laubakilbis jaotamata. Aipysurus laevisel on laubakilbis jaotunud. Harilikul rästikul ei piirne laubakilbis silmaülise kilbisega. Bothriechis lateralisel paiknevad kilbised pea peal väikeste eraldi kilbistena. Loomade elu 5:243. Selles artiklis on kasutatud saksakeelset artiklit de:Stirnschild seisuga 14.01.2014.
Anepesa oja

Anepesa oja on oja Saaremaal Vendise, Anepesa ja Kaarmise külade maal. Oja algab Vendise külas 1,5 km Kasesoost idas ning suubub Kaarmise hoiuala moodustavasse madalsohu. Suue asub Kaarmise külas Kaarmise-Jõempa karstialal Tõlli–Mustjala maanteest läänes ja Kaarmise järvest 1 km põhjas. Enne kuivendustöödega veetaseme alandamist moodustas Kärla jõe ülemjooksu. Anepesa oja keskkonnaportaalis
Brežnev

Leonid Brežnev oli NSVL partei- ja riigijuht. Brežnev oli 1982–1988 Naberežnõje Tšelnõ linna nimi (Leonid Brežnevi järgi) ...
Sarnakilbis

Sarnakilbis (ladina scutum loreale ka scutum frenale, sün loreale;frenale) on paljudel soomuselistel pead katva naha soomus. Sarnakilbised on liigiti erineva kuju ning laiuse ja kõrgusega, seetõttu kasutatakse neid ka soomuseliste teaduslikul süstematiseerimisel. Madudel on harilikult üks sarnakilbis ja see paikneb, külje pealt vaadatuna, ninakilbise ja silmaeesse kilbise vahel. Sarnakilbise morfoloogiat ja kirjeldust kasutatakse maoliste klassifikatsioonil. Loomade elu 5:243. James Ray Dixon, Amphibians and Reptiles of Texas: With Keys, Taxonomic Synopses, Bibliography, and Distribution Maps, lk 262 – 263, 2000, ISBN 0 89096 920 5, Google'i raamat veebiversioon (vaadatud 14.01.2014) (inglise keeles)
Oimukilbis

Oimukilbis (ladina scutum temporale, mitm scuta temporalia, sün temporalia) on paljudel soomuselistel pead katva naha soomus. Oimukilbised on liigiti erineva kuju ning laiuse ja kõrgusega, seetõttu kasutatakse neid ka soomuseliste teaduslikul süstematiseerimisel. Madudel paikneb oimukilbis harilikult silmataguse kilbise taga, kiirukilbise all ja ülamokakilbise vahel. Oimukilbise morfoloogiat ja kirjeldust kasutatakse maoliste klassifikatsioonil. James Ray Dixon,Amphibians and Reptiles of Texas: With Keys, Taxonomic Synopses, Bibliography, and Distribution Maps, lk 264, 2000, ISBN 0 89096 920 5, Google'i raamat veebiversioon (vaadatud 14.01.2014) (inglise keeles)
Erast Hiatsintov

Erast Hiatsintov (vene keeles Эраст Георгиевич Гиацинтов; 10. november 1859 Moskva – 7. aprill 1910 Tallinn) oli vene jurist, esimene mittesakslasest Tallinna linnapea. Ta õppis Moskvas Polivanovi eragümnaasiumis, seejärel lõpetas ta Moskva Ülikooli õigusteaduse kandidaadi kraadiga. Pärast ülikooli lõpetamist töötas ta Moskva kohtupalatis. Seejärel töötas ta Łomżas, aastal 1885 määrati ta titulaarnõunikuks ja ta asus tööle Łomża kubermangu kantselei juhatajana. Aastal 1889 tuli ta Eestisse, temast sai Rakvere maakonna talurahvaküsimuste komissar. Aastal 1893 viidi ta üle Tallinna, Eestimaa kubermanguvalitsusse nõuniku ametikohale. Ernst Hiatsintov suri 7. aprillil 1910 Tallinnas ja ta maeti 10. aprillil 1910 Tallinna Aleksander Nevski kalmistule. Hauaplatsi kasutajale. Erast Hiatsintov Josef Kats. Tallinna linnapea Hiatsintov. BRI&Ko. Tallinn 2011.
Anna Favella

Anna Favella (sündinud 21. septembril 1983 Roomas) on itaalia näitleja. 2008 Enrico Mattei - L'uomo che guardava al futuro 2009 Don Matteo 7 2010 Terra Ribelle 2012 Terra Ribelle - Il Nuovo mondo 2013 Mr. America Anna Favella andmekogus IMDb (inglise)
Kiirukilbis

Kiirukilbis (ladina scutum parietale, sün parietale, mitm scuta parietalia) on paljudel soomuselistel pead katva naha soomus. Kiirukilbised on liigiti erineva kuju ning laiuse ja kõrgusega, seetõttu kasutatakse neid ka soomuseliste teaduslikul süstematiseerimisel. Madudel paiknevad paarilised kiirukilbised harilikult pealael ja on ühltasi ka viimased peas paiknevad soomused. Kiirukilbiste morfoloogiat ja kirjeldust kasutatakse maoliste klassifikatsioonil. Loomade elu 5:243. James Ray Dixon,Amphibians and Reptiles of Texas: With Keys, Taxonomic Synopses, Bibliography, and Distribution Maps, lk 263, 2000, ISBN 0 89096 920 5, Google'i raamat veebiversioon (vaadatud 14.01.2014) (inglise keeles)
Laubaeesne kilbis

Laubaeesne kilbis (ladina scutum praefrontale, sün praefrontale, mitm scuta praefrontalia) on paljudel soomuselistel pead katva naha soomus. Laubaeessed kilbised on liigiti erineva kuju ning laiuse ja kõrgusega, seetõttu kasutatakse neid ka soomuseliste teaduslikul süstematiseerimisel. Madudel paiknevad paarilised laubaeessed kilbised harilikult sõõrmetevahelise kilbise taga ja laubakilbise ees.Laubaeessete kilbiste morfoloogiat ja kirjeldust kasutatakse maoliste klassifikatsioonil. Loomade elu 5:243. James Ray Dixon,Amphibians and Reptiles of Texas: With Keys, Taxonomic Synopses, Bibliography, and Distribution Maps, lk 264, 2000, ISBN 0 89096 920 5, Google'i raamat veebiversioon (vaadatud 14.01.2014) (inglise keeles)
Vahekiirukilbis

Vahekiirukilbis (ladina scutum interparietale, sün interparietale, mitm scuta interparietalia) on osadel soomuselistel pead katva naha soomus. Vahekiirukilbised on liigiti erineva kuju ning laiuse ja kõrgusega, seetõttu kasutatakse neid ka soomuseliste teaduslikul süstematiseerimisel. Sisalikel paikneb vahekiirukilbis kiirukilbiste vahel. James Ray Dixon,Amphibians and Reptiles of Texas: With Keys, Taxonomic Synopses, Bibliography, and Distribution Maps, lk 262, 2000, ISBN 0 89096 920 5, Google'i raamat veebiversioon (vaadatud 14.01.2014) (inglise keeles)
Kõrikilbis

Kõrikilbis (ladina scutum gulare, sün gulare, mitm scuta gularia) on paljudel soomuselistel pead katva naha soomus. Kõrikilbised on liigiti erineva kuju ning laiuse ja kõrgusega, seetõttu kasutatakse neid ka soomuseliste teaduslikul süstematiseerimisel. Madudel paiknevad kõrikilbised harilikult, kõhu poolt vaadates, kõri piirkonnas enne kõhusoomust. Kõrikilbiste morfoloogiat ja kirjeldust kasutatakse maoliste klassifikatsioonil. Selles artiklis on kasutatud ladinakeelset artiklit la:Scuta gularia seisuga 14.01.2014.
Kaanon (kirjandus)

Kaanon on valik kirjandusteoseid ja autoreid, mida peetakse kirjanduslikult kvaliteetseteks ja tähtsateks. Tavaliselt kasutatakse selle puhul ka mõistet klassika.
Suur näitemäng

"Suur näitemäng" on Eriti Kurva Muusika Ansambli teine album, mis ilmus 1996. aastal helikassetina. Kasseti andis välja ansambel ise. Kasseti vahelehel olevad laulude pealkirjad ning ansambli nimi ("Especially Sad Music Orchestra") ja albumi nimi ("Big Acting") on kirjas ka ingliskeelsena. Enamus lugudest lindistati Tallinnas asunud stuudios "Mida Muusika" ning lood miksis David Caudhery. Neli lugu lindistati Eesti Raadio stuudios. Tollal oli ansambel seotud Von Krahli Teatriga ning seda kinnitab ka kasseti vahelehel olev märkus "EKMA leiate Von Krahli Teatrist 6313237". 1996. aasta rahvusvahelisel teatrifestivalil Baltoscandal osales ansambel samanimelise kavaga "Suur näitemäng", mis kanti ette 25. juunil kell 17:30 Rakvere kultuurimajas. Kasseti vahele kirjeldus "Suure näitemängu" kujunduse kohta: "Kogu visuaalne kunst suurele näitemängule on loodud Liina ja Reili poolt aga kasseti kujundas Liina üksi. A1. "Suur näitemäng" ("Big Acting") A2. "Sel päeval nad matsidki narri" ("The Day They Buried The Jester") A3. "Välkommen Till Dei Fria Tallinn" ("Tallinn by night") A4. "Hääbumise lugu" ("Fade Out") A5. "Tsardas" ("Tschardaschh") A6. "Veel elumees" ("Chanson") B1. "I Walk My Dog" ("Ma jalutan oma koera") B2. "Andke andeks mu daamid" ("Forgive Me My Ladies") B3. "Peegel pildis" ("Reflection In The Picture") B4. "Ringimäng 2" ("RoundDance 2") B5. "Algus" ("The Beginning") B6. "Saalid" ("Halls") Lugude nimekiri on kirjas nii, nagu see on kasseti vahelehel - koos mõningate kirjavigadega. Lea Peterson (1. kontrabass) Siim Soop (2. kontrabass) Meelis Hainsoo (1. viiul) Mait Reimann (2. viiul + klaver) Tauno Valdna (flööt) Kalle Klein (saksofon) Sven Kuntu (vokaal) "ERITI KURVA MUUSIKA ANSAMBEL - Suur Näitemäng". Originaali arhiivikoopia seisuga 16.01.2014. Vaadatud 14.01.2014. "KAVA: RAHVUSVAHELINE TEATRIFESTIVAL BALTOSCANDAL 96". Eesti Päevaleht. 19.06.1996. Originaali arhiivikoopia seisuga 16.01.2014.
Natural Spirit

Natural Spirit on 1999. aastal loodud Ukraina folk metal'i ansambel. Ansambel sündis Tšernigivi linnas, bändi algatajaks oli Oleg Kirienko. Esimesed kaks plaati andis bänd välja plaadifirma Moon Records sildi all. Pärast teise albumi ilmumist kolis bänd Kiievisse. Nende järgmised plaadid andis välja USA plaadifirma Sound Age Productions. "Star Throne" (1999) "Ruskolun" (2004) "Sita Rosa" (2008) "The Price Of Freedom" (2011) Oleg Kirienko – laulja, kitarrist Ivan Popov – süntesaator Vadim Mustšenko – basskitarrist Aleksander Ganzha – trummar Viktoria Bazilevitš – laulja Vladimir Ovtšarov – kitarrist Vlad Stõtšenko – basskitarrist (1999–2001) Aleksandra Sidorenko – süntesaator (1999–2002) Jaroslav Smolko – kitarrist (1999–2002) Viktor Senkov – trummar (1999–2006) Vasily Reberg – kitarrist (2003–2004) Elena Bilõk – süntesaator (2003–2005) Andrei Moisejenko – basskitarrist (2003–2005) Katerina Prištšepa – laulja (2006–2009) Andrei Gontšarenko – trummar (2007–2008) Danila Komornikov – kitarrist (2007–2009) Natural Spiriti ametlik koduleht MySpace MetalStorm
Andrei Ivanov

Andrei Ivanov on mitme tuntud inimese nimi: Andrei Ivanov, vene jalgpallur (1967–2009) Andrei Ivanov, vene jalgpallur (1972–) Andrei Ivanov, vene jalgpallur (1980–) Andrei Ivanov, Bulgaaria jalgpallur Andrei Ivanov, Venemaa jäähokimängija (1981–) Andrei Ivanov, Venemaa korvpallur Andrei Ivanov, Venemaa ujuja (1976–) Andrei Ivanov, vene laulja Andrei Ivanov, Eestis elav venekeelne kirjanik (1971–)
Mätasselja kurisud

Mätasselja kurisud on karstiala Saare maakonnas Kärla vallas Mätasselja küla peamiselt Endriku, osalt ka Uiemaa-Pärdi talu karjamaal. Karstialal on mitu kurisut. Neisse suubuvad Ahioja ja Võrrasoo oja. Kõrgvee ajal voolab karstialalt välja Kärla karstialani Ahioja.
Kessu oja

Kessu oja ehk Ahioja on oja Saaremaal Kärla vallas Kärla alevikus, Mätasselja ja Kuuse külas ning Saaremaa vallas Viki külas. Oja algab Saaremaa keskkõrgustiku idanõlvalt Viki külast Lagenõmme karjäärist idas ning suubub Kärlal paremalt Kärla jõkke (11 km suudmest). Pidev vool on oja ülemjooksul vaid Mätasselja kurisuteni, selles osas kannab ta Ahioja nime. Kuusiku (Raabukse) metsavahikohast ülesvoolu on oja metsakuivenduskraav. Mätasselja kurisutest edasi voolab oja vaid kõrgvee ajal. Mätasselja kurisute ja Kärla karstiala vahelises lõigus on oja kunstlikus voolusängis Kuressaare–Kihelkonna tee edelapoolses kraavis. Oja alamjooksu pärast Kärla karstiala nimetatakse Kessu ojaks.[viide?]
Dzjunkiv

Dzjunkiv (ukraina keeles Дзюньків) on küla Ukrainas Vinnõtsja oblastis Pogrebõštše rajoonis. Elanike arv on 1330. Pindala on 0,37 km².
Võrrasoo oja

Võrrasoo oja on oja Saaremaal Kärla vallas Mätasselja ja Kuuse külas. Oja algab Kuuse külast Taavi (Kaatsa) soost ning suubub Ahiojja Mätasselja küla Aksli talu juures. Oja voolab kunstlikus voolusängis ülemjooksul kuivendatud soos ja alamjooksul 600 m. Looduslikus voolusängis voolab oja alamjooksul kõrgvee ajal Mätasselja kurisutesse, üks haru voolab siis ka otse Kuressaare–Kihelkonna maantee kraavi.
Tšornõi Potik (Nadvirna rajoon)

Tšornõi Potik (ukraina keeles Чорний Потік) on küla Ukrainas Ivano-Frankivski oblastis Nadvirna rajoonis. Elanike arv on 2740.
Bili Oslavõ

Bili Oslavõ (ukraina keeles Білі Ослави) on küla Ukrainas Ivano-Frankivski oblastis Nadvirna rajoonis. Elanike arv on 4525.
Silmakoobastevaheline kilbis

Silmakoobastevaheline kilbis (ladina scutum interorbitale, sün interorbitale) on paljudel soomuselistel pead katva naha soomus. Silmakoobastevahelised kilbised on liigiti erineva kuju ning laiuse ja kõrgusega, seetõttu võidakse kasutada neid ka soomuseliste teaduslikul süstematiseerimisel. Madudel paiknevad silmakoobastevahelised kilbised (olemasolul) eestvaates silmaüliste kilbiste vahel. Silmakoobastevahelisi kilbiseid kasutatakse maoliste klassifikatsioonil. James Ray Dixon,Amphibians and Reptiles of Texas: With Keys, Taxonomic Synopses, Bibliography, and Distribution Maps, lk 262, 2000, ISBN 0 89096 920 5, Google'i raamat veebiversioon (vaadatud 15.01.2014) (inglise keeles) Selles artiklis on kasutatud ingliskeelset artiklit en:Interorbital scales seisuga 15.01.2014.
Rubeus Hagrid

Rubeus Hagrid on tegelane J. K. Rowlingu romaanisarjast "Harry Potter". Rubeus, keda kõik kutsuvad enamasti vaid Hagridiks, on pool-hiiglane. Tema ema oli külma südamega Hiiglane Fridwulfa ja isa keskmisest lühem ja paksem suure sooja südamega mees. Hagridi ema lahkus nende juurest, kui Hagrid oli veel väike põnn (u. kolmeaastane). Lapsepõlve veetis ta koos isaga, keda kogu südamest armastas. Varsti pärast Sigatüükasse astumist, 2. õppeaastal, jäi Hagrid aga orvuks. 3. õppeaasta lõpul heideti ta koolist välja ja ta võlukepp murti pooleks, kuid selle pooled tagastati talle. Võlukepi jäänused peitis Hagrid roosa vihmavarju sisse, mida ta siin-seal vahel kasutab. Hiljem asus Rubeus tööle Sigatüüka metsavahina ja õpetajana.
Kaie Holm

Kaie Holm (sündinud 7. novembril 1967 Kuressaares) on eesti raamatukogundustegelane. 1975–1986 Kingissepa 8-klassiline Kool ja Kingissepa 2. Keskkool 1989–1994 Tallinna Ülikool (raamatukogundus ja bibliograafia) 2003–... Tartu Ülikooli Avatud Ülikool (magistriõpe, kultuurikorraldus) 1993–1994 Eesti Patendiraamatukogu (raamatukoguhoidja) 1994–1995 Kärla raamatukogu (juhataja) 1995–1998 Saare maakonna keskraamatukogu (direktor) 1998–... Tallinna Keskraamatukogu (direktor) "Olukorrast rahvaraamatukogudes". Sirp 25. november 2011. "Brīvprātīgo nodarbināšana Tallinas Centrālajā Bibliotēkā". Rigas Centrālās bibliotēkas gadagrāmata 2010. Rīga 2011. Lk 77–80. "Ka raamatukogu loob riigis meie-tunnet". Raamatukogu 2/ 2014. Lk 26–28. 2006 Valgetähe V klassi teenetemärk 2012 Eesti Raamatukoguhoidjate Ühingu aastapreemia 2017 Tallinna teenetemärk Kaie Holm Eesti raamatukogunduse biograafilises andmebaasis Juhtkond Tallinna Keskraamatukogu kodulehel Kaie Holm teenetemärkide kavaleride loetelus
Melanism

Melanism (ladina melanismus) on paljudel organismidel melaniini toime tulemusel tekkiv naha, limaskestade või ka elundite ning isegi karvkatte tumedus. Melanism võib sageli olla patoloogiline (ebanormaane) või ka pärilik. Ka madudel esineb melanismi, seetõttu on maoliigi määramine üksnes mao soomuste värvi põhjal problemaatiline. Nii näiteks pole melanistlike rästikute siksaktriip nähtav. Melanistlike rästikute esinemissagedus aga sõltub elupiirkonnast jpt teguritest (näiteks tööstusmelanism). Arvatakse, et Saksamaa edelaosas on melanistlike rästikute osakaal 30–90%. Mustad rästikud on tihti pikemad ja nende seas on emaseid rohkem. Rästikud ei sünni mustadena, nende värvus muutub endokriinsüsteemi (ajuripats, pro-opiomelanokortiin jt) mõjul, andes emasel märku suguküpsuse saabumisest. Võib esineda ka madusid, näiteks Lampropeltis getula nigrita, kes on sünnist saati ebanormaalselt musta värvi. Mustad kassid ei ole mitte eraldi kassitõug, vaid nende karvkate on musta värvi. "Meditsiinisõnastik" 464:2004. Michael wirth,Common Vipers of the Northern Black Forest, Veebiversioon (vaadatud 15.01.2014) (inglise keeles)
Lõppriim

Lõppriim on sõnade lõpphäälikute kooskõla, mida kasutatakse poeetilise võttena[viide?]. Lõppriimile vastandub algriim. riim värss
Brjanski rinne

Brjanski rinne (vene keeles Брянский фронт) oli Teises maailmasõjas idarindel võidelnud Nõukogude Liidu väeüksus. Brjanski rinne moodustati 16. augustil 1941. Koosnes 13. ja 50. armeest, 23. augustil anti rinde alluvusse veel 3. ja 21. armee. Septembri algusest alates ründas rinne ebaõnnestunult Saksa 2. tankigrupi tiiba. Oktoobri alguses alanud operatsiooni Taifuun käigus piirati sisse ja hävitati enamik rinde vägesid Brjanskist põhjas ja lõunas. Rünnates laial rindel Smolenskist Brjanskini, murdsid kolm Saksa tankigruppi Reinhardti 3. tankigrupp, mille suund oli põhja läänerinde kaitse vastu, Guderiani 2. tankigrupp Brjanski rinde kaitse vastu lõunasse ja Höpneri 4. tankigrupp, suuri auke Nõukogude kaitseliini ning piirasid kiiresti sisse viis Nõukogude armeed (16., 19., 20., 24. ja 32.) Vjazma kandis ning kolm Nõukogude armeed (50., 3. ja 13.) Brjanskist põhjas ja lõunas. Purustanud enamiku Nõukogude Lääne, Reserv- ja Brjanski rinde vägedest, olid sakslased oktoobri lõpuks vallutanud Rževi, Kalinini, Brjanski, Vjazma, Orjoli ja Kaluga. Rinne saadeti laiali 10. novembril 1941. 24. detsembril 1941 moodustati Brjanski rinne uuesti 61., 3. ja 13. armee vägedest. Detsembrist 1941 kuni veebruarini 1942 osales pealetungioperatsioonil Orjoli suunas. 7. jaanuaril andis Stalin käsu minna kõikidel rinnetel üldpealetungile, kontsentreerudes peamiselt väegrupp Mitte vastu, kuid ka rünnata sakslasi Leningradi, Staraja Russa, Orjoli, Harkovi ja Krimmi piirkondades. 1942. aasta suvel ja sügisel oli kaitsepositsioonidel Tuula ja Voroneži rajoonis. Jaanuaris-veebruaris 1943 osales Voroneži-Kastornoje operatsioonis. Rinne saadeti laiali 12. märtsis. Brjanski rinne moodustati uuesti 28. märtsil 61., 3. armeest ja 15. õhuarmeest. 1943. aasta juulist kuni augustini osales Kurski lahingus ja augustist alates osales Orjoli pealetungioperatsioonis. Rinne saadeti 10. oktoobril laiali. Rinde 3., 11., 50. ja 63. armee viidi keskrinde käsutusse ning rinde staabist 11. kaardiväe armee ja 15. õhuarmeed kasutati Balti rinde moodustamiseks. Kindralleitnant Andrei Jerjomenko (16.08.1941–13.10.1941) Kindralmajor Georgi Zaharov (14.10.1941–10.11.1941) Kindralpolkovnik Jakov Tšerevitšenko (24.12.1941–2.04.1942) Kindralleitnant Filipp Golikov (2.04.1942–7.07.1942) Kindralleitnant Nikandr Tšibisov (7.07.1942–13.07.1942) Kindralleitnant Konstantin Rokossovski (14.07.1942–27.09.1942) Kindralleitnant Maks Reiter (28.09.1942–12.03.1943) Kindralpolkovnik Maks Reiter (28.03.1943–5.06.1943) Kindralpolkovnik Markian Popov (6.06.1493–10.10.1943)
Mokakilbis

Mokakilbis (ladina scutum labiale, sün labiale, mitm scuta labialia) on paljudel soomuselistel pead katva naha soomus. Mokakilbised on liigiti erineva kuju ning laiuse ja kõrgusega, seetõttu võidakse kasutada neid ka soomuseliste teaduslikul süstematiseerimisel. Madudel paiknevad mokakilbised suuavaust piiravatel mokkadel. Eristatakse alamokakilbiseid ja ülamokakilbiseid. Mokakilbiseid kasutatakse maoliste klassifikatsioonil.
David Hulme (evangelist)

David Hulme (sündinud 1946 Boltonis) on inglise päritolu Ameerika Ühendriikide evangelist. Hulme sai hariduse teoloogia ja filosoofia alal. Doktorikraadi kaitses ta Lõuna-California Ülikoolis rahvusvaheliste suhete alal, spetsialiseerudes Lähis-Ida regioonile. Alates 1970. aastatest töötas Hulme Herbert W. Armstrongi rajatud Ülemaailmses Jumala Kirikus ja sellega seotud organisatsioonides. Aastatel 1977–1979 oli ta kirikule kuulunud ajakirja Quest Magazine Aafrika regiooni levidirektor. Aastatel 1986–1995 oli ta kirikuga seotud sihtasutuse Ambassador Foundation asepresident, vastutades kultuuriürituste korraldamise eest Pasadenas asuvas konverentsikeskuses Ambassador Auditorium. Ühtlasi oli Hulme sel perioodil kiriku telesaate "The World Tomorrow" üks saatejuhte. Pärast Ülemaailmse Jumala Kiriku lagunemist oli Hulme üks vaimulikke, kes kuulus 1995. aastal Ühendatud Jumala Kiriku asutajaliikmete hulka. Samal aastal valiti ta selle kiriku esimeseks presidendiks. 1998. aastal avaldati talle umbusaldust seoses autoritaarse juhtimisstiili, meediakulutuste suurendamise ja soovimatusega kiriku peakorterit Ohio osariiki ümber kolida. Hulme astus ametist tagasi. Pärast presidendiametist vabastamist asutas Hulme uue kirikuorganisatsiooni, mis kannab nime Jumala Kirik, Rahvusvaheline Kogukond. Alates 1998. aastast on Hulme olnud selle organisatsiooni president. Kiriku juurde asutas ta samal aastal meediaettevõtte Vision Media Productions, mis annab välja neli korda aastas ilmuvat populaarteaduslikku ajakirja Vision (alates 2016. aastast ilmub ainult elektroonilise väljaandena). Hulme on kirjutanud artikleid ja raamatuid ning teinud dokumentaalfilme. "Identity, Ideology and the Jerusalem Question". Palgrave, 2006. "Apostles: First Followers and Their Faith". Artiklikogumik. Vision Media, 2010. "Gospels for the 21st Century". Artiklikogumik. Vision Media, 2010. "Cheating God Out of Christianity". Vision Media, 2002. "Quest for the Real Paul". Vision Media, 2005. "End Time Revelation: John's Apocalyptic Message to the Seven Churches". Vision Media, 2005. David Hulme LinkedIn portaalis (vaadatud 26.03.2018) Flurry, Stephen. Where Is God? The Trumpet, March 2011 (vaadatud 26.03.2018) Church of God, an International Community (vaadatud 26.03.2018) About Vision Vision.org (vaadatud 26.03.2018)
David Hulme

David Hulme on mitme tuntud inimese nimi: David Hulme (sündinud 1946) on inglise päritolu Ameerika Ühendriikide evangelist; David Hulme (sündinud 1952) on Briti arenguteadlane; David Hulme (sündinud 1964) on Briti ragbimängija; David Russell Hulme (sündinud 1951) on Briti dirigent.
Eriti Kurva Muusika Ansambel (album)

"Eriti Kurva Muusika Ansambel" on samanimelise Eesti ansambli esimene helikandja, mis ilmus 1994. aastal kassetil. Kasseti andis välja ansambel ise. Kasseti vahelehel olevad laulude pealkirjad, ansambli nimi ja albumite pealkirjad ("Especially Sad Music Orchestra", "ESMO") on kirjas ka inglise keeles. Kasseti vahelehelt leiab ka pikema ingliskeelse teksti, millest ansambel tänab Future Designsi ja kedagi Williamit. William olevat sündinud Oklahomas ning võidelnud oma joomisprobleemiga alates päevast, mil ta trammiõnnetuses oma nimetissõrme kaotas. Vahelehe tekst lõppeb lausetega: "Ta ei disaininud ansambli kostüüme. Kevad on saabunud. Kevad on saabunud". Mõne allika järgi oli selle Eriti Kurva Muusika Ansambli esimese helikandja pealkiri hoopis "Narride sõda", kuid seda ei kinnita kasseti ümbris, kus vastav nimi puudub. 1996. aastal osales ansambel rahvusvahelisel teatrifestivalil Baltoscandal, kus anti kaks etendust: neist esimene toimus 24. juunil kell 21:30 Rakvere kultuurimajas ja kandis pealkirja "Narride sõda". On tõenäoline, et siit tulenebki eksitus: tegemist oli ansambli kontserdikava pealkirjaga ning kava hõlmas tõenäoliselt lugusid, mis sellel ansambli omanimelisel kassetil välja olid antud. Enamik kasseti lauludest on eestikeelsed, kuid kahes palas on kasutatud ka võõrkeelseid tekste klassikutelt: "Du Holde Kunst" saksakeelsete sõnade autor on Friedrich Schiller ja loo "Le Corbeau Et Le Renard" prantsuskeelsete sõnade autor on Jean de La Fontaine. A1. "Ei Mäleta Enam Su Nägu" ("Don't Remember Your Face Anymore") A2. "Kommionu" ("Candyman") A3. "Du Holde Kunst" ("Du Holde Kunst") A4. "Kellamees" ("Bell-Ringer") A5. "Kurat Seda Teab" ("Who The Hell Knows?") A6. "Sünnipäev" ("Birthday") A7. "Valged Saalid" ("White Halls") B1. "Hommik Vaikses Veerandtunnis" ("Morning In A Quiet Quarter Hour") B2. "Lõbulaul" ("Joysong") B3. "Ringimängulaul" ("Round Dance Song") B4. "Naabri Muta" ("Neighbor's Doggy") B5. "Le Corbeau Et Le Renard" ("Le Corbeau Et Le Renard") B6. "Karussell Kivisel Rannal" ("Merry-Go-Round On A Rocky Beach") B7. "Ilus Elu" ("Lovely Life") Lugude nimekiri on kirjas nii, nagu see on kasseti vahelehel - koos mõningate kirjavigadega. Sven Kuntu (vokaal, akustiline kitarr) Mait Reimann (saksofon, viiul) Meelis Hainsoo (viiul) Kristiina Sillak (vioola) Tauno Valdna (flööt) Lea Peterson (kontrabass) Siim Soop (kontrabass) "ERITI KURVA MUUSIKA ANSAMBEL kassett". Originaali arhiivikoopia seisuga 16.01.2014. Vaadatud 15.01.2014. "KAVA: RAHVUSVAHELINE TEATRIFESTIVAL BALTOSCANDAL 96". Eesti Päevaleht. 19.06.1996. Originaali arhiivikoopia seisuga 16.01.2014. "Narride sõda by Eriti Kurva Muusika Ansambel" (inglise). Vaadatud 15.01.2014. "Eriti Kurva Muusika Ansambel Eesti Ansamblite Andmebaasis". Originaali arhiivikoopia seisuga 9.01.2014. Vaadatud 09.01.2014. "Eesti rahvusbibliograafia". Originaali arhiivikoopia seisuga 16.01.2014. Vaadatud 15.01.2014.